Lagedat maad Tveri ilves ei pelga, kuid enne lagedale minekut istub ta kaua metsa äärel ja jälgib toimuvat. 1983. a veebruaris-märtsis käisid ilvesed uudistamas paljudes asulates. Gora külas istus ilves 100 m kaugusel elumajast ja vaatas ringi, käis tänaval, läbis kalmistu, jalutas maanteel ja läks lõpuks metsa - kokku 1,5 km lagedal maal. 1984. a märtsi lõpus tulid Stolovaja külla teed mööda 2 ilvest, üks jäi metsa äärele, teine käis kogu inimtühja (osaliselt mahajäetud) küla läbi, kokku 2 km, ning toppis oma nina ka lehmalauta. Sama aasta detsembris mängisid mahajäetud Gulnevo küla maja katusel ilvesepojad.